Indiana University Studies 



A' their little feathered tenants 



Sweetly sang on ilka tree; 

 Lads an' lasses, wives an' callants, 



A' were gay but lonely me. 



Walkin' thro' the elms sae stately, 

 Thinkin' on the step I'd ta'en, 



There I met my bonny Keaty, 

 Comin' thro' the wood her lane. 



Fear'd and fond, when I approach'd her. 

 How my heart began to beat ! 



But I ventured to accost her, 

 Askin' where she gaed sae late? 



Wi' a smile that quite bewitch'd me. 

 She return'd, "What's that to thee? 



"Ere you reach the to^^Ti that's next ye, 

 "Lad, ye'll be as late as me." 



Mony question I spiered at her, 



Mony ane I kend fu' weel. 

 If an inn stood on the water. 



Where a stranger wad get biel? 



Where she liv'd, an' what they ca'd her. 

 Father's name and mother's too. 



Ilka burn an' ilka water, 

 Ilka house within our view. 



Lang we stood amang the timber, 

 Frae me she could never win; 



How the sterns began to glimmer, 

 Drowsy twilight clos'd his een. 



"Shepherd," said she, "I wad thank ye, 

 "Wad ye turn and set me hame; 



"Ghasts an' vdtches are sae plenty, 

 "I'm afraid to gang my lane. 



"When we reach my father's dwellin', 

 "Ye's hae bed an' supper free; 



"They'll requite ye when I tell them 

 "How ye've been sae kind to me." 



Happy in the fair occasion, 



How I blest her bonny face, 

 Nor received the imitation;, 



Proffered me wi' sic a grace. 



